8 अभिनेताओं का टीवी शो से फ़िल्मों तक का सफ़र

बहुत से अभिनेताओं ने टीवी शो से बॉलीवुड और हॉलीवुड फ़िल्मों तक में अपनी जगह बनाई है।अभिनेता शाहरुख ख़ान, इरफ़ान और विद्या बालन फ़िल्मों में आने से से पहले टेलीविजन शो में काम किया करते थे। इस पोस्ट में हम जानेंगे 8 अभिनेताओं के बारे में जिन्होंने टीवी शो से फ़िल्मों तक में अपनी जगह बनाई है और अपने अभिनय की छाप छोड़ी है।

1. शाहरुख ख़ान

आज के ‘किंग ख़ान’ शाहरूख ख़ान ने अपने अभिनय करियर की शुरुआत 1980 के दशक के उत्तरार्द्ध में फौजी, सर्कस और दिल दरिया जैसी टीवी शो से की थी। टीवी शो में लोकप्रियता हासिल करने के बाद उन्होंने 1992 में बॉलीवुड में अपने फ़िल्मी करियर की शुरुआत रोमांटिक फ़िल्म ‘दीवाना’ से की।फ़िल्मी करियर के शुरुआती दिनों में इन्होंने कुछ फ़िल्मों बाज़ीगर, डर और अंजाम में विलेन का किरदार भी निभाया। रोमांटिक फ़िल्मों ने इन्हें फ़िल्म जगत में ख्याति दिलाई जिनमें से प्रमुख हैं – दिलवाले दुल्हनियाँ ले जाएँगे, दिल तो पागल है, कुछ कुछ होता है, मोहब्बतें, कभी खुशी कभी गम आदि। इन्होंने 80 से अधिक फ़िल्मों में अभिनय किया है और इन्हें 14 फ़िल्मफेयर अवार्ड प्राप्त हुए हैं।

2. इरफ़ान ख़ान

चर्चित अभिनेता इरफ़ान फ़िल्मों में अभिनय करने से पहले टीवी शो में काम किया करते थे।चाणक्य, भारत एक खोज, सारा जहां हमारा, चंद्रकांता और श्रीकांत जैसे टीवी शो इनके बेस्टसेलर शो थे जिनमें इन्होंने प्रशंसनीय कार्य किया था । बॉलीवुड में उन्होंने 1988 में पदार्पण किया और उनकी पहली फ़िल्म मीरा नायर की फ़िल्म ‘सलाम बॉम्बे’ थी। 2011 में ‘पान सिंह तोमर’ फ़िल्म में इनके काम की काफ़ी सराहना की गई जिसके लिए उन्हें सर्वश्रेष्ठ अभिनेता का राष्ट्रीय फ़िल्म अवार्ड दिया गया। इनकी अन्य जानी-मानी फ़िल्में हैं – ‘स्लमडॉग मिलियनेयर’, ‘हिंदी मीडियम’, ‘अंग्रेजी मीडियम’, ‘हैदर’ आदि। उन्होंने हिंदी सिनेमा के साथ-साथ ब्रिटिश और अमेरिकन फिल्मों में भी अभिनय किया है।

3. सुशांत सिंह राजपूत

सुशांत सिंह राजपूत ने अपने करियर की शुरुआत ज़ी टीवी पर एकता कपूर के लोकप्रिय टीवी शो ‘पवित्र रिश्ता’ से की थी। उन्होंने अपनी फ़िल्मी करियर की शुरुआत अभिषेक कपूर की ‘काई पो छे’ फ़िल्म के साथ 2013 में की । यह फ़िल्म चेतन भगत के उपन्यास ‘द 3 मिस्टेक्स ऑफ माई लाइफ’ पर आधारित थी।उनकी कुछ लोकप्रिय फ़िल्में हैं – ‘पी के’, ‘ड्राइव’, एम.एस. धोनी: द अनटोल्ड स्टोरी’, ‘केदारनाथ’, ‘छिछोरे’ आदि ।